জন্মদিনে রোনাল্ডোকে ছুঁয়ে ফেললেন কিলিয়ান এমবাপে!

ওয়েব ডেস্ক : জন্মদিনের দিন ক্রিশ্চিয়ানো রোনাল্ডোকে (Cristiano Ronaldo) ছুঁয়ে ফেললেন ফরাসি তারকা কিলিয়ান এমবাপে (Kylian Mbappé)। শুধু তাই নয়, শনিবার সেভিল্লাকে (Sevilla FC) ২-০ গোলে হারাল রিয়াল মাদ্রিদ (Real Madrid CF)। এই ম্যাচে এক গোল করেন এমপাবে। তা করেই ‘গুরু’ রোনাল্ডোর চিরপরিচিত সেলিব্রেশনে মেতে উঠলেন তিনি।

তবে সেভিল্লাকে যে রিয়াল মাদ্রিদ সহজে হারিয়েছে তা নয়। বরং ১০ জন নিয়ে যথেষ্ট লড়াই চালিয়েছে সেভিল্লা (Sevilla FC)। প্রথম গোল করতে রিয়ালকে অপেক্ষা করতে হয় ৩৮ মিনিট পর্যন্ত। সেই সময় গোল করেন জুড বেলিংহ্যাম। এর পরের গোল আসে এমবাপের পায়ে। ৮৬ মিনিটে সেই জয়সূচক গোল আসে ফরাসি তারকার পা থেকে। এই গোল করে রোনাল্ডোর নজির স্পর্শ করেছেন এমবাপে।

আরও খবর : IPL-এ কত নম্বরে ব্যাটিং করবেন গ্রিন? জানিয়ে দিলেন KKR কোচ

কারণ ২০১৩ সালে একটি সিজনে ৫৯টি গোল করেছিলেন রোনাল্ডো। সেই রেকর্ডকে স্পর্শ করেছেন এমবাপে। আর সেই গোলের পরেই আনন্দে আত্মহারা হয়ে পড়েন ফরাসি তারকা। সিআর৭-এর চিরপরিচিত ‘সিউউউ’ সেলিব্রেশনও করতে দেখা যায় তাঁকে।

এর পরেই এ নিয়ে এমবাপে (Kylian Mbappé) সংবাদমাধ্যমকে বলেন, ‘রোনাল্ডো বিশ্বের অন্যতম সেরা ফুটবলার। তিনি আমার কাছে আদর্শ। তিনি যা যা করেছেন তা অবিশ্বাস্য। তাঁর রেকর্ডকে ছোঁয়া আমার কাছে সম্মানের। সেই কারণে তাঁর মতোই সেলিব্রেশন করেছি।’ সঙ্গে তিনি বলেছেন, স্বপ্নের ক্লাবে এই কীর্তি স্থাপন করতে পেরে আমি খুশি। এটা আমার কাছে স্পেশাল।